Diari Oficial de la Generalitat Valenciana


Sumari del DOGV 5133, del 11-11-2005 (2005/12338)

RESOLUCIÓ de 17 d'octubre del 2005, de la Conselleria d'Economia, Hisenda i Ocupació, per la qual s'accepta la cessió gratuïta de la propietat d'una parcel·la de 9.730'94 m² de superfície, situada a Castelló de la Plana, destinada a la construcció d'un centre de desenvolupament turístic.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5133

Data del DOGV
:   11-11-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/12050


Data del document
:   17-10-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Castelló de la Plana
    * propietat immobiliària
    * cultura regional

RESOLUCIÓ de 17 d'octubre del 2005, de la Conselleria d'Economia, Hisenda i Ocupació, per la qual s'accepta la cessió gratuïta de la propietat d'una parcel·la de 9.730'94 m² de superfície, situada a Castelló de la Plana, destinada a la construcció d'un centre de desenvolupament turístic. [2005/X12123]
  
L'Ajuntament de Castelló de la Plana, per acord plenari adoptat en sessió ordinària realitzada el dia 7 de juliol del 2005, va acordar la cessió gratuïta a la Generalitat Valenciana d'una parcel·la de la seua propietat, de 9.730'94 m² de superfície, situada a la platja de la Pineda del Grau de la dita població. La dita parcel·la ha de segregar-se de la finca de 12.175 m² inscrita en el Registre de la Propietat de Castelló un, secció primera, llibre 81, tom 791, foli 149.
  
A proposta de la Conselleria de Turisme, de data 27 de juliol del 2005, que va ser reiterada el 16 de setembre del 2005, s'han iniciat els tràmits legals oportuns per a l'acceptació de la cessió i la seua formalització.
  
La cessió es realitza amb la finalitat de destinar la parcel·la a la construcció d'un centre de desenvolupament turístic, amb subjecció al que establix l'article 111.1 del Reglament de Béns de les Entitats Locals, de manera que si s'altera el destí de la cessió, la parcel·la revertirà a l'ajuntament amb totes les seues pertinences i accessions, sense que siga d'aplicació, segons el que establix el punt 4t c de l'acord, el termini màxim establit en l'article 111.2 in fine del Reglament de Béns de les Entitats Locals.
  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que ?La Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat- i en el punt 2 establix que ?La competència per a l'acceptació correspon al titular de la conselleria competent en matèria de patrimoni?.
  
L'article 27.2. c) de la Llei de Patrimoni de la Generalitat Valenciana establix que porta implícita l'afectació de béns i drets a l'ús general o servici públic de què es tracte l'adquisició de béns i drets en virtut de transferència o cessió administrativa.
  
Fent ús de les atribucions conferides per la legislació vigent, resolc:
  
Primer
  
Acceptar la cessió gratuïta de la propietat realitzada per l'Ajuntament de Castelló de la Plana de la parcel·la de 9.730'94 m² de superfície, de forma irregular, situada a la platja de la Pineda del Grau de la dita població, que confronta: nord, carrer Astrònom Vallés; sud, carrer Astrònom Francesc Aragó; este, parcel·la segregada ocupada pel Planetari Municipal i resta de parcel·la que completa la illa i oest, carrer Astrònom Pierre Mechain.
  
La parcel·la, és la resta de la finca registral 6538, de 12.175 m², que consta inscrita en el Registre de la Propietat de Castelló de Plana un, secció primera, llibre 81, tom 791, després de segregar la parcel·la de 2.444,06 m² de forma irregular, que confronta: nord i oest, finca de la qual se segrega; sud, Astrònom Francesc Aragó, i est, Planetari Municipal.
  
Referència cadastral de la finca de procedència de 29.130 m²: 7305615QM5300K5300LE.
  
La parcel·la s'accepta lliure de càrregues i gravàmens i al corrent de qualsevol despesa.
  
Segon
  
La cessió gratuïta realitzada per l'Ajuntament de Castelló de la Plana, s'efectua amb la condició de destinar la parcel·la a la construcció d'un centre de desenvolupament turístic, i amb subjecció a les condicions següents:
  
Que la Generalitat Valenciana duga a terme la construcció del dit centre sobre la parcel·la objecte de cessió, dins del termini de cinc anys comptats a partir de l'atorgament de l'escriptura pública de cessió, tal com establix l'art. 111.2 en la primera part.
  
Que el referit immoble es destine amb caràcter exclusiu a centre de turisme.
  
Que el destí indicat es mantinga amb caràcter permanent, sense que s'aplique el termini màxim establit en l'art. 111.2 in fine del Reglament de Béns de les Entitats Locals.
  
En cas d'incompliment de qualsevol de les condicions abans indicades, s'extingirà la cessió gratuïta, i l'immoble cedit, junt amb les construccions realitzades, revertirà automàticament i de ple domini a l'Ajuntament de Castelló de la Plana, sense pagament de cap indemnització a la Generalitat, siga quin siga el temps transcorregut des que es va efectuar la cessió.
  
Tercer
  
La parcel·la acceptada, s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic, afecte al servici de promoció del turisme i adscrit a la Conselleria de Turisme, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat Valenciana en el Registre de la Propietat. Totes les despeses i impostos que s'originen amb motiu de la cessió gratuïta seran a compte i càrrec de la Generalitat Valenciana.
  
Quart
  
Notificar la present resolució a l'ajuntament cedent i procedir a la seua publicació en el Diari Oficial de la Generalitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat Valenciana.
  
València, 17 d'octubre de 2005.- El conseller: Gerardo Camps Devesa.